cyanic-selkie/wikianc huggingface dataset:
Τριαντάφυλλος Τζουράς
Ο '''Τριαντάφυλλος Ι. Τζουράς''' (Λήμνος 1793 - Αθήνα 1847) υπήρξε σημαντικός αγωνιστής στην Ελληνική Επανάσταση του 1821. Πολέμησε σε πολλές μάχες (άλωση Τριπολιτσάς, Δερβενάκια, εκστρατεία Ολύμπου, Νιόκαστρο, πολιορκία Ακρόπολης, μάχη Μαρτίνου) επικεφαλής στρατιωτικού σώματος "μισθωμένου εξ ιδίων", τραυματίστηκε έξι φορές και για τη δράση του πρασημοφορήθηκε με τον αργυρό σταυρό και χρίστηκε "Ιππότης του χρυσού σταυρού του Τάγματος του Σωτήρος", μια από τις μεγαλύτερες τιμητικές διακρίσεις για Έλληνα αξιωματικό. Μετά την απελευθέρωση υπηρέτησε ως πεντακοσίαρχος στον ελληνικό στρατό στην περιοχή της Φθιώτιδας έως το θάνατό του. Ο Νικόλαος Σπηλιάδης στα απομνημονεύματά του τον περιγράφει ως εξής: "Ήτο ανδρείος, αγχίνους και καθ’ όλα Έλλην". Στο Αρχείο Αγωνιστών του 21 έχει καταγραφεί με Α.Μ. 133.
Συμμετοχή στον αγώνα
Ο Τριαντάφυλλος Τζουράς γεννήθηκε στη Λήμνο το 1793 και ο πατέρας του ονομαζόταν Ιωάννης. Τα πρώτα χρόνια της ζωής του δεν είναι γνωστά αλλά πιθανότατα ήταν καραβοκύρης, διότι με το ξέσπασμα της επανάστασης του 1821 μετέχει μαζί με ψαριανά πλοία στην περιοχή του Άθω τον Μάρτιο και τον Απρίλιο του 1821, όπου τραυματίζεται για πρώτη φορά. Στη συνέχεια στις ναυτικές επιχειρήσεις στην Ερεσσό και στη Σάμο, έχοντας υπό τις διαταγές του 85 Λήμνιους "μισθωμένους εξ ιδίων", όπως γράφει σε μεταγενέστερη αναφορά του.
Από το Σεπτέμβριο του 1821 μετέχει στις χερσαίες επιχειρήσεις, στην πολιορκία και στην άλωση της Τριπολιτσάς θέτοντας το σώμα του υπό τις διαταγές του Δημητρίου Υψηλάντη. Την άνοιξη του 1822 εκστρατεύει με τον υπασπιστή του Υψηλάντη Γρηγόριο Σάλα και τον Κασομούλη στον Όλυμπο. Μετά την αποτυχία της εκστρατείας καταφεύγει στην Αγ. Μαρίνα Στυλίδας, όπου μαζί με τον Ανδρούτσο προσπαθεί να χωρίς επιτυχία να ανακόψει τον Δράμαλη και τραυματίζεται για δεύτερη φορά. Κατεβαίνει στην Πελοπόννησο και μάχεται υπό τον Δημ. Υψηλάντη στη μάχη των Δερβενακίων, στην καταστροφή του Δράμαλη.
Το 1823 παίρνει μέρος στην εκστρατεία στο Τρίκερι, υπό τις διαταγές του Βάσου Μαυροβουνιώτη, στην οποία μετέχει και ο αδερφός του Κωνσταντίνος Τζουράς. Στον εμφύλιο του 1824 μένει πιστός στον Μαυροβουνιώτη, υπό τις διαταγές του οποίου, μετέχει σε διάφορα εμφυλιακά γεγονότα. Σε ένα από αυτά, στην Τρίπολη, τραυματίζεται για τρίτη φορά, αυτή τη φορά πιο βαριά στον ώμο. Μετά τον τραυματισμό του προάγεται σε χιλίαρχο σύμφωνα με σωζόμενο έγγραφο:
"ΤΟ ΕΚΤΕΛΕΣΤΙΚΟΝ ΣΩΜΑ Δυνάμει του Γ.Κ.Τ. του Ν. Της Επιδαύρου Διατάττει, Αον. Οι υποσημειούμενοι προβιβάζονται εις τους ακολούθους βαθμούς: Ο Γενναίος Κότζος και Τριαντάφυλλος Τζουράς εις τον βαθμόν της Χιλιαρχίας. Ο Κυριάκος Μούρτζης, Αιγινήτης εις τον της Υποχιλιαρχίας. Βον. Το Υπουργείον του Πολέμου να ενεργήσει την δια/γήν ταύτην.
Εν Ναυπλίω 23 Δεκεμβρίου 1824."
Στη μάχη του Νιόκαστρου κατά του Ιμπραήμ, στις 7 Απριλίου 1825, τραυματίζεται για τέταρτη φορά, στη βουβωνική χώρα. Το 1826 συμμετέχει και διακρίνεται στην πολιορκία που επιχείρησαν οι Έλληνες στη Βηρυττό μαζί με τους Κριεζώτη, Μαυροβουνιώτη και το Γάλλο φιλέλληνα Φαβιέρο, τον οποίο έσωσε από την αιχμαλωσία.
Επιστρέφει στην Αττική και μετέχει στην πολιορκία της Ακρόπολης. Κλείνεται στο αθηναϊκό κάστρο μαζί με τον Ν. Κριεζή από τις 10 Οκτωβρίου 1826 ως τις 3 Ιουνίου 1827. Μετά το θάνατο του Καραϊσκάκη πριν από τη μάχη Αναλάτου βγαίνει από το κάστρο ως απεσταλμένος των ελληνικών στρατευμάτων του φρουρίου και μεταφέρει την απόφασή τους να το κρατήσουν "έως να τελειώσουν και το ύστερον σπυρί του κριθαριού". Τη συμμετοχή του απεικόνισε ο Παναγιώτης Ζωγράφος στον πίνακα του "Πολιορκία των Αθηνών κατά το 1827", που έφτιαξε με την καθοδήγηση του Μακρυγιάννη, όπου σημειώνει:
"Έμβηκεν δευτέρα βοήθεια των Ελλήνων ο Ν. Γκριζιώτης, ο Μαμούρης, ο Μήτρο Λεκκας, Τριαντάφυλλος Τζουρας, Τόλιας και Ντεληγιώργης, έως 200 άνθρωποι"
Η ηρωική του έξοδος που τόνωσε το ηθικό των πολιορκημένων επαινέθηκε με ειδική απόφαση της Εθνικής Συνέλευσης της Τροιζήνας. Στα τελευταία χρόνια της επανάστασης μετείχε σε διάφορες μάχες και διακρίθηκε στη μάχη Τρικέρων στις 17 Μαρτίου 1827. Με τη δημιουργία του τακτικού στρατού από τον Καποδίστρια, το Σεπτέμβριο του 1828,εντάχθηκε στο στράτευμα ως "πεντακοσίαρχος". Με το βαθμό πήρε μέρος στη νικηφόρα μάχη του Μαρτίνου Λοκρίδος, τον Ιανουάριο του 1829, στις προσπάθειες που γίνονταν ώστε να κατοχυρωθούν τα σύνορα του μικροσκοπικού και υπό διαμόρφωση ακόμα ελληνικού κράτους.
Μεταπολεμική περίοδος
Με την αναδιοργάνωση του στρατεύματος, το 1830, ονομάστηκε ταγματάρχης και τοποθετήθηκε διοικητής του ΙΒ΄ Τάγματος. Συμμετείχε με το τάγμα του σε διάφορες εκκαθαριστικές επιχειρήσεις εναντίον τουρκικών καταλοίπων στην Ανατολική Στερεά, στη Χασιά και στην Ελευσίνα. Το 1831, στη Σαλαμίνα, αντιμετώπισε την ανταρσία του Δ. Κριεζή κατά του Καποδίστρια. Μετά το θάνατο του Ιωάννη Καποδίστρια εμπλέκεται σε συγκρούσεις με στασιαστές, κατά τις οποίες τραυματίστηκε σοβαρά στο πρόσωπο και παρέμεινε στο Ναύπλιο για νοσηλεία. Ήταν η έκτη φορά που τραυματίστηκε σε μάχη. Για την αφοσίωσή του στον κυβερνητικό στρατό προήχθη σε χιλίαρχο από τον Αυγουστίνο Καποδίστρια.
Στα χρόνια του Όθωνα συνέχισε να υπηρετεί στο στράτευμα, αρχικά με το βαθμό του ταγματάρχη και από το 1843 ως αντισυνταγματάρχης. Τοποθετήθηκε διοικητής στο 1ο Ελαφρό Τάγμα Οροφυλακής Φθιώτιδας, στη Στυλίδα, όπου αντιμετώπισε περιπτώσεις ληστών. Η εκτίμηση που υπήρχε προς το πρόσωπό του, αποδεικνύεται από το ότι διορίστηκε τιμητικά "πληρεξούσιος" του Στρατού Ανατολικής Ελλάδος.
Η οικογένειά του
Το 1838, ο Τριαντάφυλλος Τζουράς πήρε σύζυγο τη Ζωή Ν. Σχοινά καταγόμενη από την Κωνσταντινούπολη, της οποίας η οικογένεια ζούσε στη Σύρο. Ο γάμος έγινε στην Αθήνα, όπου έμεινε το ζεύγος και απέκτησαν δύο παιδιά, την Ερατώ το 1839 και τον Ιωάννη το 1841. Επίσης, είχε αδερφό τον Κωνσταντίνο Τζουρά, αγωνιστή της επανάστασης και στρατιωτικό.
Ο Τριαντάφυλλος Τζουράς απεβίωσε το Νοέμβριο του 1847 στην Αθήνα. Ήταν 54 ετών. Μετά το θάνατό του, η οικογένειά του διεκδίκησε καθυστερούμενους μισθούς από τα χρόνια του Καποδίστρια 1.872 φοίνικες και σύνταξη. Το 1853 έλαβε μηνιαία σύνταξη 60 δρχ. ως χήρα Συνταγματάρχη Οροφυλακής.
Αναφορές
Κατηγορία:Έλληνες αξιωματικοί της Οροφυλακής
Αλβέρτος Β΄ του Μπράουνσβαϊγκ-Λύνεμπουργκ
Βιογραφία
Ήταν ο δευτερότοκος γιος του Αλβέρτου Α΄ δούκα του Μπράουνσβαϊγκ-Βόλφενμπυτελ και της Αδελαΐδας τω Αλεράμιτσι, κόρης του Βονιφάτιου Β΄ μαργράβου του Μομφερράτου. Ο πατέρας του απεβίωσε το 1279 και την επιτροπεία του 11ετούς Αλβέρτου Β΄ ανέλαβε πρώτα ο θείος του Κορράδος, πρίγκιπας-επίσκοπος του Φέρντεν και έπειτα ο μεγαλύτερος αδελφός του Ερρίκος Α΄.
Το 1286 ο Αλβέρτος Β΄ και οι αδελφοί του Ερρίκος Α΄ και Γουλιέλμος Α΄ μοίρασαν το πριγκιπάτο του Βόλφενμπυτελ του πατέρα τους. Ο Ερρίκος Α΄ πήρε το Γκρούμπενχαγκεν, ο Αλβέρτος Β΄ πήρε το Γκέτινγκεν που το έκανε μόνιμη κατοικία του και ο Γουλιέλμος Α' το υπόλοιπο Βολφενμπύτελ (Μπράουνσβαϊγκ κλπ).
Το 1292 απεβίωσε ο Γουλιέλμος Α΄ και οι δύο αδελφοί μοιράστηκαν την κτήση του Βόλφενμπυτελ, αλλά διαφώνησαν. Ο Ερρίκος Α΄ υποχώρησε και έτσι ο Αλβέρτος Β΄ επικράτησε.
Οικογένεια
Το 1284 νυμφεύτηκε τη Ρίξα, κόρη του Ερρίκου Α΄ πρίγκιπα του Μεκλεμβούργου-Βέρλε και είχε τέκνα:
Πηγές
Κατηγορία:Πρίγκιπες του Βολφενμπύτελ
Πανελλήνιο πρωτάθλημα καλαθοσφαίρισης ανδρών 1950-51
Το 13ο Πανελλήνιο πρωτάθλημα καλαθοσφαίρισης ανδρών 1950–51 διεξήχθη στην Αθήνα, ξεκίνησε στις 26 Ιουνίου 1951 και ολοκληρώθηκε στις 2 Ιουλίου 1951. Πρωταθλήτρια ομάδα αναδείχθηκε ο Παναθηναϊκός για τέταρτη φορά στην ιστορία του.
Στο πρωτάθλημα συμμετείχαν συνολικά επτά ομάδες, τέσσερις από το τοπικό πρωτάθλημα της Αθήνας (Ολυμπιακός, Παναθηναϊκός, Πανελλήνιος, Σπόρτιγκ), μία από το πρωτάθλημα Θεσσαλονίκης (ΧΑΝΘ) και δύο επαρχιακές (Σκαγιοπούλειο Πάτρας, Τρίτων Χαλκίδας). Όλοι οι αγώνες διεξήχθησαν στο ανοικτό γήπεδο του Πανελληνίου.
Πρωταθλητής
Στην πρωταθλήτρια ομάδα του Παναθηναϊκού αγωνίστηκαν οι: Γιάννης Λάμπρου, Νίκος Μήλας, Καράλης, Φαίδων Ματθαίου, Στέλιος Αρβανίτης, Καλλιγέρης, Όβεν, Παπαθεοχάρης, Θεοφάνης, Τρύπος, Βιθυπούλιας, Κονίδης, Φιλίππου, Γιαξίμης, Γεννηματάς.
Βαθμολογία
Β= Βαθμοί, Α= Αγώνες, Ν= Νίκες, Η= Ήττες, ΠΥ= Πόντοι υπέρ, ΠΚ= Πόντοι κατά, ΔΠ= Διαφορά πόντων
Εξωτερικοί σύνδεσμοι
1950-51 Κατηγορία:Καλαθοσφαίριση το 1950 Κατηγορία:Καλαθοσφαίριση το 1951
Θεατρικό Μουσείο - Κέντρο Μελέτης & Έρευνας Ελληνικού Θεάτρου
Το Μουσείο Ελληνικού Θεάτρου, ή "Θεατρικό Μουσείο Ελλάδας", του οποίου ο επίσημος σήμερα τίτλος του είναι Κέντρο μελέτης και έρευνας του Ελληνικού θεάτρου - Θεατρικό Μουσείο (Κ.Μ.Ε.Ε.Θ.-Θ.Μ.) ιδρύθηκε το 1938 από την Εταιρεία Ελλήνων Θεατρικών Συγγραφέων επί προεδρίας αυτού Θ. Συναδινού. Πρώτος έφορος του θεατρικού μουσείου ήταν ο Γιάννης Σιδέρης.
Γενικά
Το 1976 το Θεατρικό Μουσείο μετατράπηκε σε αυτοτελές ίδρυμα Νομικού Προσώπου Ιδιωτικού Δικαίου, ενώ τη σημερινή επίσημη ονομασία του έλαβε με γενική αποδοχή των μελών του το 1996. Πρόεδροι αυτού έχουν διατελέσει ο Στάθης Σπηλιοτόπουλος, ο θεατρικός συγγραφέας Μανόλης Κορρές τον οποίο διαδέχθηκε ο Κωστής Λειβαδέας. Σημερινός πρόεδρος του Δ.Σ. του μουσείου είναι ο Κώστας Γεωργουσόπουλος. Μέλη του Διοικητικού Συμβουλίου υπήρξαν πάντα ιδιαίτερες προσωπικότητες της ελληνικής θεατρικής ζωής γενικότερα.
Το Θεατρικό Μουσείο στεγάζεται σήμερα στο ισόγειο του Πνευματικού Κέντρου της Αθήνας, πρώην Λαϊκό Νοσοκομείο, (Ακαδημίας 50), που παραχωρήθηκε από τον Δήμο της Αθήνας. Το Μουσείο διαθέτει επίσης εκτός από τον εκθεσιακό χώρο, σπουδαία βιβλιοθήκη και πολλά αρχεία του είδους, υπηρεσία μηχανοργάνωσης, ενώ οργανώνει και διάφορα εκπαιδευτικά προγράμματα.
Εκθεσιακοί χώροι
Το Μουσείο αναπτύσσεται σε δύο πτέρυγες με αίθουσες κατάλληλα διαμορφωμένες που περιλαμβάνουν πλήθος εκθεμάτων κυρίως του νεοελληνικού θεάτρου. Στο διάδρομο που συνδέει τις δύο πτέρυγες παρουσιάζονται σπάνια προγράμματα και αφίσες σπουδαίων ελληνικών θεατρικών παραστάσεων που ανέβηκαν σε σημαντικά θέατρα του εξωτερικού καθώς και φωτογραφικό υλικό από τους πρώτους θιάσους της Ελλάδας.
Αίθουσα Α΄
Στην αίθουσα αυτή που βρίσκεται στη δεξιά πτέρυγα εκτίθενται φωτογραφίες σπουδαίων Ελλήνων ηθοποιών, σκηνοθετών, και θεατρικών συγγραφέων του 19ου και 20ου αιώνα, των πρώτων θεάτρων του κράτους, καθώς και του απόδημου ελληνισμού με ιδιαίτερες προθήκες των πρώτων συντελεστών του νεοελληνικού θεάτρου.
Στην ίδια αίθουσα φέρονται διαμορφωμένα κατάλληλα θεατρικά καμαρίνια με προσωπικά είδη κορυφαίων πρωταγωνιστών όπως το καμαρίνι της Μαρίκας Κοτοπούλη, της Κυβέλης των Αλέξη Μινωτή - Κατίνας Παξινού, της Ελένης Παπαδάκη, της Μελίνας Μερκούρη, της Κατερίνας Ανδρεάδη, του Δημήτρη Μυράτ, της Αλίκης Βουγιουκλάκη, της Τζένης Καρέζη του Δημήτρη Χορν κ.ά. με δεσπόζουσα θέση της Μαρίας Κάλλας στον εκθεσιακό χώρο της όπερας (μελοδράματος) με σκηνογραφίες και στοιχεία από τη ζωή των μεγάλων Ελλήνων μουσουργών.
Αίθουσα Β΄
Στην αίθουσα αυτή που βρίσκεται στην αριστερή πτέρυγα παρουσιάζονται τρισδιάστατες απεικονίσεις (μακέτες) σκηνικών και κουστουμιών σπουδαίων δημιουργών μεταξύ των οποίων (αλφαβητικά) του Γ. Ανεμογιάννη, Π. Αραβαντινού, Γ. Βακαλό, Β. Βασιλειάδη, Σ. Βασιλείου, Γ. Γουναρόπουλου, Ν. Εγγονόπουλου, Κλ. Κλώνη, Κ. Λάσκαρη, Γ. Μόραλη, Σ. Ορφανίδη, Ι. Παπαντωνίου, Α. Τάσσου, Γ. Τσαρούχη, Α. Φωκά, των Β. Φωτόπουλου και Δ. Φωτόπουλου κ.ά. Στην ίδια αίθουσα φέρονται επίσης διαμορφωμένα θεατρικά καμαρίνια των Α. Βεάκη, Μ. Κατράκη, Χριστόφ. Νέζερ, Β. Αργυρόπουλου, Β. Λογοθετίδη και βεβαίως της Σοφίας Βέμπο. Επιμέρους χώρος της αίθουσας είναι αφιερωμένος με προθήκες κουστουμιών από το μουσικό θέατρο των επιθεωρήσεων και της οπερέτας.
Αίθουσα Γ΄
Η αίθουσα Γ΄ που βρίσκεται επίσης στην αριστερή πτέρυγα είναι εξ ολοκλήρου αφιερωμένη στην αναβίωση και παρουσίαση του αρχαίου ελληνικού δράματος στους νεότερους χρόνους. Στο χώρο αυτό παρουσιάζονται κατά ενότητες οι μνημειώδεις Δελφικές εορτές του Άγγελου και της Εύας Σικελιανού (1927 και 1930), οι σκηνοθεσίες του Δ. Ροντήρη στις ιστορικές παραστάσεις του Θεάτρου Τέχνης του Καρόλου Κουν, όπως επίσης και σπουδαία κουστούμια από αξιομνημόνευτες παραστάσεις αρχαίου ελληνικού δράματος που είχαν φιλοτεχνήσει οι πιο διάσημοι Έλληνες ενδυματολόγοι (Βακαλό, Βασιλείου, Νικολάου Φωκά κ.ά.).
Αίθουσα αρχείων
Η αίθουσα αρχείων του ΚΜΕΕΘ βρίσκεται στη δεξιά πτέρυγα. Στο χώρο αυτό καταβλήθηκε μια πολύ μεγάλη προσπάθεία "τεκμηρίωσης ψηφιοποίησης και προβολής της ιστορίας και της σύγχρονης παραγωγής του ελληνικού θεάτρου" που ήδη υλοποιήθηκε στα πλαίσια της ανάδειξης του ελληνικού πολιτισμού δια του Προγράμματος "Κοινωνία της Πληροφορίας". Πρόκειται για ψηφιοποίηση που περιλαμβάνει περίπου 27.000 φωτογραφίες και 1000 ώρες οπτικοακουστικού υλικού. Μέσω της βάσης δεδομένων του ΚΜΕΕΘ-ΘΜ και του σχετικού διαδικτυακού κόμβου θα είναι πλέον προσβάσιμη γενικά όλη η ελληνική θεατρική παραγωγή και άντληση κάθε σχετικής πληροφορίας.
Η Αίθουσα αυτή φέρει "τιμής ένεκεν" το όνομα "Μαριλένα Σωτηράκου", μίας από τις πρώτες υπαλλήλους του Μουσείου που δώρισε ακόμα και την περιουσία της προς ευόδωση του έργου του Μουσείου.
Βιβλιοθήκη Θ.Μ.
Η Βιβλιοθήκη του Θεατρικού Μουσείου που στεγάζεται σε ιδιαίτερο κτίριο, (οδός Καραμανλάκη 7), και συνεχώς εξοπλίζεται, περιλαμβάνει, αφενός, ένα πολύ σημαντικό αριθμό βιβλίων, περιοδικών, δημοσιευμάτων ελληνικού και ξένου δραματολογίου,, και αφετέρου πολύτιμες θεατρικές συλλογές χειρογράφων, εκδόσεων και μεταφράσεων θεατρικών έργων. Το όλο αυτό υλικό κατανέμεται σε θεατρικά προγράμματα, δημοσιεύματα, μαγνητοσκοπημένες θεατρικές παραστάσεις, ηχογραφημένες ραδιοφωνικές θεατρικές εκπομπές, ηχητικό υλικό μουσικών επενδύσεων παραστάσεων, μαγνητοσκοπημένες τηλεοπτικές παραστάσεις όπως επίσης και ολόκληρο το κινηματογραφικό αρχείο του Αριστείδη Καρύδη.
Από το 1992 λειτουργεί τμήμα μηχανογράφησης της βιβλιοθήκης που βρίσκεται σε εξέλιξη η δημιουργία τράπεζας πληροφοριών που προβλέπεται να συμβάλει σε μεγάλο βαθμό την προώθηση της θεατρικής παιδείας στην Ελλάδα.
Πηγές
Θεατρικο Ελληνικου θεατρου Μουσειο Κατηγορία:Μουσεία στην Ελλάδα
Εθνική Σλοβακίας Κ-21 (ποδόσφαιρο ανδρών)
Η Εθνική Σλοβακίας U21 (ποδόσφαιρο ανδρών), είναι η εθνική ομάδα ποδοσφαίρου κάτω των 21 ετών της Σλοβακίας και θεωρείται ο τροφοδότης της Εθνικής Σλοβακίας. Ελέγχεται από τη Σλοβακική Ομοσπονδία Ποδοσφαίρου. Η ομάδα διαγωνίζεται στο Ευρωπαϊκό πρωτάθλημα ποδοσφαίρου U21, το οποίο διεξάγεται κάθε δύο χρόνια.
Εξωτερικοί σύνδεσμοι
Κατηγορία:Εθνικές ομάδες ποδοσφαίρου Κ-21 Ευρώπης Κατηγορία:Εθνική Σλοβακίας (ποδόσφαιρο)
Επαρχία Κορνουάλη
Η Κορνουάλη (αγγλικά: Cornwall) είναι μια επαρχία της Τζαμάικα. Πρωτεύουσα είναι η Μοντέγκο Μπέι, δεύτερη σε έκταση πόλη της Τζαμάικα.
Γεωγραφία
Η Κορνουάλη είναι η δυτικότερη επαρχία της Τζαμάικα. Καλύπτει όλη τη δυτική πλευρά της. Συνορεύει στα ανατολικά με την Επαρχία Μίντλσεξ. Οι κυριότεροι κόλποι είναι ο Μπλούφιλντς, ο Λιτλ, ο Πέδρο, ο Φρέντσμανς, ο Μπίλλι, ο Στερβ Γκατ, ο Παροτί, ο Μπλακ Ρίβερ, ο Μπλάντι, ο Χαντ, ο Μέικολμ, ο Πάρκερς, ο Κραμπ Ποντ και ο Τομ Πάιπερς.
Ενορίες
thumb|250px|Οι επαρχίες και οι ενορίες της Τζαμάικα. Η Κορνουάλη είναι η πράσινη.
Η Κορνουάλη διαιρείται σε 5 ενορίες:
Δείτε επίσης
Κατηγορία:Επαρχίες της Τζαμάικας
Ναός του Ποσειδώνα στον Τάραντα
Ο Ναός του Ποσειδώνα ή δωρικός ναός στον Τάραντα είναι ο αρχαιότερος ελληνικός ναός στο έδαφος της αρχαίας Μεγάλης Ελλάδας.
Ιστορικό της ανεύρεσης
Τον 10ο αιώνα τα ερείπια του ναού μετατράπηκαν σε τόπο χριστιανικής λατρείας. Από τον 14ο αιώνα και μετά τα υλικά του λεηλατήθηκαν. Αργότερα τα ερείπια του ναού βρίσκονταν στην εκκλησία Σάντα Τρινιτά στην αυλή του Ωδείου των μοναχών της Αγίας Τριάδας, στην οικία Μαστρονούτζι και στη Μονή των Σελεστίνι. Στις αρχές του 18ου αιώνα υπήρχαν δέκα κίονες, οι οποίοι μετακινήθηκαν σε άλλη θέση κατά την διάρκεια οικοδομικών εργασιών στη Μονή το έτος 1729 και από τότε χάθηκαν. Στα τέλη του 19ου αιώνα ο αρχαιολόγος Λουίτζι Βιόλα ερμήνευσε τον ναό ως ιερό του Ποσειδώνα. Ακολούθησαν η κατεδάφιση της μονής το 1926 και της εκκλησίας το 1973. Σήμερα έμειναν μόνο δύο κίονες δωρικού ρυθμού και μια βάση με τρεις σπονδύλους, δείγματα της μνημειώδους αρχιτεκτονικής της Μεγάλης Ελλάδας.
Αίσθηση της θερμοκρασίας
Η αίσθηση της θερμοκρασίας ή αισθητή θερμοκρασία εἰναι ένας δείκτης που λαμβάνει υπόψη τη ψυχολογική αίσθηση της ζέστης ή του ψύχους από το ανθρώπινο σώμα, σύμφωνα με κάποιους παράγοντες όπως τη θερμοκρασία, τη σχετική υγρασία και τη ταχύτητα του ανέμου. Υπολογίζεται με τη βοήθεια μαθηματικών εμπειρικών μοντέλων που συγκρίνουν τις αναφερόμενες μετεωρολογικές συνθήκες με τη θερμοκρασία που θα έπρεπε να αισθανθεί το ανθρώπινο σώμα σε συνθήκες κανονικής υγρασίας και ανέμου ηρεμίας. Η έννοια αυτή μπορεί να χρησιμοποιηθεί σε όλα τα έμβια όντα που πρέπει να διατηρήσουν μια βέλτιστη θερμοκρασία σώματος αλλά όχι και στα άψυχα αντικείμενα.
Περιγραφή
Το καλοκαίρι, η υψηλή θερμοκρασία δεν μπορεί να γίνει εύκολα ανεκτή όταν υπάρχει και υψηλή υγρασία της ατμόσφαιρας. Σε υγρές συνθήκες, το σώμα δυσκολεύται να μειώσει τη θερμοκρασία του σώματος αφού έχει άμεση επίδραση στην αποβολή ύδατος από το ανθρώπινο σώμα που συντελείται από την εξάτμιση δια των πνευμόνων και του δέρματος με την εφίδρωση, εκ των οποίων και ρυθμίζεται η θερμοκρασία του σώματος. Λόγω της μείωσης της εξάτμισης που συντελείται μέσω του ιδρώτα και της αναπνοής, η αίσθηση της θερμότητας από τον άνθρωπο γίνεται πιο έντονη, νιώθει ότι το περιβάλλον γύρω του πιο θερμό από ότι πραγματικά είναι και αυξάνει εντέλει τα επίπεδα δυσφορίας.
Χρήση
Η χρήση του δείκτη αίσθησης της θερμοκρασίας και των άλλων εμπειρικών δεικτών, όπως του δείκτη ψυχρότητας, του δείκτη υγρασίας (humidex) και δείκτη θερμότητας (heat index), μπορεί να βοηθήσουν στη προστασία των πληθυσμών που κατοικούν σε ψυχρές ή θερμές χώρες. Για παράδειγμα στον Καναδά, όπου ο χειμώνας είναι παγερός, ο δείκτης αίσθησης της θερμοκρασίας μπορεί να βοηθήσει στη πρόληψη της αποφυγής τραυματισμών που προκαλούνται από το ψύχος, όπως τα κρυοπαγήματα και η υποθερμία, ενώ μπορεί να βοηθήσει στην εφαρμογή πολιτικών για τη προστασία των αστέγων και των υπολοίπων ευπαθών ομάδων του πληθυσμού. Σε ζεστές χώρες, όπως στην Ελλάδα όπου τα κύματα καύσωνα το καλοκαίρι είναι συχνά, ο δείκτης μπορεί να βοηθήσει αντίστοιχα στη πρόληψη και στη προστασία του πληθυσμού από την υπερβολική ζέστη.
Παραπομπές
Κατηγορία:Θερμοκρασία Κατηγορία:Μετεωρολογία
Κλειδί
Ο όρος κλειδί αναφέρεται σε κάποια από τις εξής έννοιες:
Γεωγραφικοί προσδιορισμοί
Οι οικισμοί της Ελλάδας:
αλλά και τα τοπωνύμια:
Μάνι Χάρις
Ο Κορπέριαλ Λ ' Αντόραμπλ Μάνι Χάρις (γεννήθηκε στις 21 Σεπτεμβρίου 1989) είναι Αμερικανός επαγγελματίας καλαθοσφαιριστής που έπαιξε τελευταία φορά για την ΑΕΚ του Ελληνικού Πρωταθλήματος και του Basketball Champions League. Έχει παίξει στο παρελθόν για τους Λος Άντζελες Λέικερς, Κλίβελαντ Καβαλίερς και Ντάλας Μάβερικς του NBA καθώς και για τους Λος Άντζελες Ντιφέντερς, Κάντον Τσαρτζ, Τέξας Λέντζεντς, ΜΚ Αζοβμάς, ΝΣΚ Εσκισεχίρ Μπάσκετ και AEK. Είναι πρώην γκαρντ της Διάσκεψης Μπιγκ Τεν που έπαιξε τρεις χρονιές για την ομάδα του Μίσιγκαν Ουόλβερινς.
Αποφάσισε να παραιτηθεί από το τελευταίο έτος της φοιτητικής του καταλληλότητας και να δηλώσει ότι πληροί τις προϋποθέσεις για το ντραφτ του NBA του 2010, αλλά δεν επελέγη στο ντραφτ. Υπέγραψε με τους Καβαλίερς του NBA. Ξεκίνησε το δεύτερο έτος τραυματίας και έκανε αποκατάσταση για δύο μήνες στη D-League του NBA με τη θυγατρική των Καβαλίερς, τους Κάντον Τσαρτζ, προτού υπογράψει εκ νέου με τους Καβαλίερς. Υπέγραψε με την ουκρανική ΜΚ Αζοβμάς τον Σεπτέμβριο του 2012 και πέρασε – την περίοδο 2012-13 στο Ουκρανικό Πρωτάθλημα. Για τις επόμενες δύο χρονιές χώρισε τον χρόνο του στο NBA, στο NBA D-League και στο Τουρκικό Πρωτάθλημα. Είναι ένας πρωταγωνιστής του NBA D-League και έξι φορές παίχτης της εβδομάδας στην D-League. Έχει σημειώσει υψηλό σκοραρίσματος σε ένα παιχνίδι για τις ομάδες των Λέτζεντς, Τσαρτζ και Ντιφέντερς.
Στο Μίσιγκαν, ήταν μία επιλογή πρώτης ομάδας την περίοδο 2008–09 για την Διάσκεψη Μπιγκ Τεν, δεύτερης ομάδας την χρονιά 2007–08 και τρίτης ομάδας την περίοδο 2009–10 στην ίδια διάσκεψη. Ο Χάρις κέρδισε επίσης διακρίσεις στο από το Μπιγκ Τεν ως δευτεροετής και νεώτερος μετά την κανονική περίοδο στην Διάσκεψη Μπιγκ Τεν τις περιόδους 2008–09 και 2009–10. Ο Χάρις ξεκίνησε τη χρονιά 2009–10 στην 1η Κατηγορία του NCAA καταγράφοντας το δεύτερο τρίπλ νταμπλ στην ιστορία του πανεπιστημίου.
Ο Χάρις παρακολούθησε προηγουμένως το γυμνάσιο Ρέντφορντ στο Ντιτρόιτ του Μίσιγκαν, όπου κέρδισε το βραβείο Μίστερ Μπάσκετμπολ της πολιτείας ως ανώτερος. Ο Χάρις είναι ένας από τους πέντε παίκτες μπάσκετ της Διάσκεψης Μπιγκ Τεν που τερμάτισαν στην πρώτη δεκάδα του συνεδρίου σε σκοράρισμα, ριμπάουντ και μέσο όρο ασίστ την ίδια χρονιά και πριν από την περίοδο 2009–10 του Έβαν Τέρνερ, η περίοδος 2008–09 του Χάρις ήταν η μοναδική φορά που ένας παίκτης είχε τερματίσει στην πρώτη εξάδα και στις τρεις κατηγορίες.
Λύκειο
μικρογραφία| Ο Χάρις κάνει ένα [[τζαμπ σουτ απέναντι στην ομάδα του Οχάιο Στέιτ με την αναμνηστική στολή του Πρωταθλήματος του Μίσιγκαν του 1989 στις 17 Ιανουαρίου 2009]] Γεννημένος στο Ντιτρόιτ του Μίσιγκαν, ο Χάρις επιλέχτηκε το 2005 από την εφημερίδα The Detroit News στην πέμπτη ομάδα της 1ης κατηγορίας όλης της πολιτείας ως δευτεροετής σπουδαστής. Υπήρξε μέλος της πρώτης ομάδας Associated Press της 1ης κατηγορίας όλης της πολιτείας σε κάθε μία από τις επόμενες δύο χρονιές. Ο Χάρις επιλέχθηκε ως ο Μίστερ Μπάσκετ του Μίσιγκαν το 2007. Εκείνη την περίοδο οδήγησε το Ρέντφορντ στον αγώνα πρωταθλήματος Αθλητικής Ένωσης Γυμνασίου της 1ης Κατηγορίας Μίσιγκαν, τον οποίο έχασε από το Λύκειο Σάγκινοου. Κατά τη διάρκεια της σταδιοδρομίας του στο γυμνασιακό μπάσκετ, έγινε ο πρώτος παίκτης που ξεκίνησε για τρεις συνεχόμενες ομάδες Πρωταθλήματος Δημοσίων Λυκείων του Ντιτρόιτ από τότε που οι Τζέιλεν Ρόουζ και Βόσον Λέναρντ το είχαν κάνει από το 1989 έως το 1991. Στο Ρέντφορντ, ο Χάρις σημείωσε τότε 52 πόντους και 15 ριμπάουντ. Κατά τη διάρκεια της χρονιάς 2006–07, η τελευταία του στο Ρέντφορντ, ο Χάρις είχε μέσο όρο 33,5 πόντους, 11,5 ριμπάουντ και 5,5 ασίστ. Ο Χάρις είχε μεγάλη προσέλκυση, λαμβάνοντας προσφορές από το Τενεσί, το UCLA, το Ουισκόνσιν, το Τζορτζ Ουάσιγκτον και την Ιντιάνα πριν δεσμευτεί στο Πανεπιστήμιο του Μίσιγκαν. Κατατάχθηκε από το Rivals.com ως ο έκτος καλύτερος σούτινγκ γκαρντ στη χώρα στην τάξη του λυκείου του 2007, ενώ το Scout.com τον κατέταξε ως τον δωδέκατο καλύτερο σούτινγκ γκαρντ. Το ESPN τον κατέταξε στην 7η θέση, αλλά τον κατέταξε ως πόιντ γκαρντ. Όταν το Μίσιγκαν ανακοίνωσε ότι θα αντικαταστήσει τον Τόμι Αμέικερ με τον Τζον Μπέιλεϊν ως επικεφαλής προπονητή, ο Χάρις αρχικά δεν ήταν σίγουρος αν θα τιμούσε την υπογεγραμμένη επιστολή προθέσεων του, αλλά όταν το Μίσιγκαν υπέγραψε εκ νέου με τον βοηθό προπονητή Μάικ Τζάκσον, αποφάσισε και πάλι να πάει στο σχολείο.
Πρωτοετής
Πριν από την περίοδο 2007–08, ο πρωτοετής Χάρις επιλέχθηκε ως παίχτης δεύτερης ομάδας για την προεπιλογή του στην Διάσκεψη Μπιγκ Τεν πριν από τα επίσημα παιχνίδια. Ξεκίνησε κάθε παιχνίδι για την ομάδα καλαθοσφαίρισης των Μίσιγκαν Ουόλβερινς της περιόδου 2007–08. Πέτυχε 13 πόντους και μέτρησε 4 κλεψίματα στην παρθενική εμφάνισή του στις 9 Νοεμβρίου απέναντι στο Ράντφορντ. Μετά τη χρονιά 2007-08 στο NCAA, ο Χάρις επιλέχθηκε ως επιλογή δεύτερης ομάδας για την Διάσκεψη Μπιγκ Τεν και ως επιλογή ομάδας όλων των πρωτοετών. Οδήγησε τους Ουόλβερινς σε σκοράρισμα (16,4), ασίστ (2,8), κλεψίματα (1,5), λεπτά (32,9) και ποσοστό ελεύθερων βολών (82 %). Ανάμεσα στα κυριότερα σημεία του κατά τη διάρκεια της χρονιάς ήταν ότι επιλέχτηκε στην ομάδα του τουρνουά Γκρέιτ Αλάσκα Σουτάουτ, έγινε ο τέταρτος πρωτοετής του πανεπιστημίου του που πέτυχε πάνω από 500 πόντους στην πρώτη χρονιά (516) και θέτοντας το υψηλό πρωτοετών της ομάδας του για ελεύθερες βολές που έγιναν σε μία περίοδο ενώ έπαιζε στο τουλάχιστον 20 λεπτά και βασικός σε κάθε παιχνίδι. Κατά τη διάρκεια της χρονιάς, σημείωσε το πρώτο νικηφόρο σερί τριών αγώνων της χρονιάς για την ομάδα, το οποίο του χάρισε το πρώτο του Βραβείο Παίκτη της Εβδομάδας του Μπιγκ Τεν.
Δευτεροετής
Ως πρώτος παίκτης της πρώτης ομάδας της περιόδου 2008–09 στην προετοιμασία για το Μπιγκ Τεν, ήταν ο πρώτος Ουόλβεριν που κέρδισε αυτήν την τιμή μετά τον Ντάνιελ Χόρτον το 2004. Αν και ήταν ο κορυφαίος σκόρερ που επέστρεψε και ο κορυφαίος σκόρερ για το ντραφτ, ο Ρόμπι Χάμελ αναδείχτηκε παίχτης της χρονιάς της προετοιμασίας του Μπιγκ Τεν Η ιδιότητα της Προετοιμασίας του Μπιγκ Τεν δεν οδηγούσε πάντα σε διακρίσεις στην κανονική περίοδο. Τόσο το 2005 όσο και το 2007, μόνο δύο επιλογές προετοιμασίας μπήκαν στην ομάδα της κανονικής περιόδου. Ο Χάρις άνοιξε τη χρονιά στην ομάδα μπάσκετ των Μίσιγκαν Ουόλβερινς την περίοδο 2008–09 με 30 πόντους ως υψηλό σταδιοδρομίας σε μία νίκη με 77–55 επί του Μίσιγκαν Τεκ στις 11 Νοεμβρίου Το επόμενο βράδυ στο δεύτερο παιχνίδι του κλασικού Coaches vs. Cancer, ο Χάρις σημείωσε σχεδόν τριπλ νταμπλ όταν πέτυχε 26 πόντους και κορυφαίο κολεγιακής πορείας με 10 ριμπάουντ και 8 ασίστ σε μία νίκη με 76–56 απέναντι στο Πανεπιστήμιο του Νορθγουέστερν. Αυτό το γρήγορο ξεκίνημα έδωσε στον Χάρις το Βραβείο Παίχτης της Εβδομάδας της Μπιγκ Τεν στις 17 Νοεμβρίου 2008. Ο Χάρις ηγήθηκε της Διάσκεψης Μπιγκ Τεν στο σκοράρισμα από το δεύτερο έως το τελευταίο παιχνίδι του προγράμματος προδιάσκεψης, όταν έκοψε ένα σερί δέκα αγώνων με διψήφιο αριθμό πόντων. Καθ' όλη τη διάρκεια της χρονιάς, συνέχισε να μάχεται με τους δευτεροετείς σπουδαστές Έβαν Τέρνερ και Τέιλορ Μπατλ για την κυριαρχία στην Μπιγκ Τεν. Στις 5 Φεβρουαρίου, ο Χάρις επιλέχθηκε μαζί με τον Καλίν Λούκας ως ένας από τους δύο μόνους υποψήφιους για το βραβείο Τζον Ρ. Γούντεν του Μπιγκ Τεν από την συνολική τριαντάδα για το μεσοδιάστημα της περιόδου 2008–09. Στις 5 Μαρτίου, η Εθνική Ένωση Προπονητών Καλαθοσφαίρισης τίμησε τον Χάρις ως επιλογή πρώτης ομάδας στην Περιφέρεια 7 (Μπιγκ Τεν) μαζί με τέσσερις άλλους δευτεροετείς (Λούκας, Τέρνερ, Μπατλ και ΤζαΧουάν Τζόνσον ). Στις 9 Μαρτίου μετά την ολοκλήρωση της περιόδου 2008-09 της Διάσκεψης Μπιγκ Τεν, επιλέχτηκε στην πρώτη ομάδα του Μπιγκ Τεν τόσο από τους προπονητές της διάσκεψης όσο και από τα μέσα ενημέρωσης του Μπιγκ Τεν μαζί με τους ίδιους τέσσερις δευτεροετείς σπουδαστές. Επιλέχθηκε επίσης στις 10 Μαρτίου από την Ένωση Συγγραφέων Καλαθοσφαίρισης των ΗΠΑ για την Ομάδα της περιόδου 2008–09 της 5ης Περιφέρειας 1ης Κατηγορίας (OH, IN, IL, MI, MN, WI), βάσει ψηφοφορίας από τα εθνικά μέλη της. Στις 26 Μαρτίου, ο Χάρις τιμήθηκε ως ένας αθλητής τους τέσσερις της πρωταθλήματος καλαθοσφαίρισης από το Μίσιγκαν από τις Ακαδημαϊκές Επιλογές χειμερινών αθλημάτων του Μπιγκ Τεν όλου του Συνεδρίου.
Ο Χάρις, με 86,3% (176/204), ήταν πρωταθλητής του ποσοστού ευστοχίας ελεύθερων βολών του NCAA. Ο Χάρις οδήγησε τους Ουόλβερινς σε πόντους, λεπτά, ασίστ και κλεψίματα. Επιπλέον, ο Χάρις τερμάτισε μία θέση πίσω από τον συμπαίκτη του Ντεσόν Σιμς για την κυριαρχία στα ριμπάουντ της ομάδας. Στο Μπιγκ Τεν, ο Χάρις κατετάγη πρώτος (ή δεύτερος ανάλογα με την πηγή) στο ποσοστό ελεύθερων βολών, πρώτος στις ελεύθερες βολές που έγιναν, δεύτερος σε πόντους ανά παιχνίδι, πέμπτος σε ασίστ ανά παιχνίδι, και έκτος σε ριμπάουντ ανά αγώνα. Ο Χάρις και ο Έβαν Τέρνερ (ο οποίος ηγήθηκε του Μπιγκ Τεν στο σκοράρισμα) ήταν οι μόνοι παίκτες της διάσκεψης που τερμάτισαν στην κορυφαία δεκάδα του συνεδρίου σε συνολικούς πόντους, ριμπάουντ, ασίστ και κλεψίματα. Είναι ο 4ος και ο 5ος παίκτης στην ιστορία των συνεδρίων που τερματίζουν στην πρώτη δεκάδα σε μέσους πόντους, ριμπάουντ και ασίστ από τότε που οι ασίστ έγιναν στατιστικό στοιχείο το 1983-84. Από αυτούς τους πέντε, ο Χάρις ήταν ο μόνος που τερμάτισε στην πρώτη εξάδα σε κάθε στατιστικό πριν από την περίοδο 2009-10 του Τέρνερ.
Τριτοετής
Εισερχόμενος στην περίοδο 2009–10 της 1ης Κατηγορίας του NCAAγια τους Ουόλβερινς, ο Χάρις κατονομάστηκε στον κατάλογο των All-American της προετοιμασίας του FOX Sports που τον συμπεριέλαβε στη δεύτερη ομάδα του. Ο Χάρις και ο Σιμς ονομάστηκαν ανάμεσα στους 50 υποψηφίους του συνόλου παρακολούθησης για τα Ξύλινα Βραβεία Προετοιμασίας. Ο Χάρις επελέγη επίσης στον κατάλογο παρακολούθησης του Κολεγίου Νέισμιθ για τον καλύτερο παίκτη της χρονιάς. Η 24μελής επιτροπή του Μπιγκ Τεν διάλεξε τον Χάρις ως μέλος της πρώτης ομάδας Προετοιμασίας της καλύτερης ομάδας του συνεδρίου.
Ο Χάρις άνοιξε τη χρονιά καταγράφοντας το δεύτερο τριπλ νταμπλ στην ιστορία του πανεπιστημίου (ο Γκάρι Γκραντ το πέτυχε πρώτος) απέναντι στο Βόρειο Μίσιγκαν της 2ης κατηγορίας. Αυτό του χάρισε την τρίτη τιμή του παίκτη της εβδομάδας στο Μπιγκ Τεν. Ο Χάρις αποβλήθηκε πριν από τον αγώνα της 23ης Ιανουαρίου απέναντι στο 13ο καλύτερο Περντού λόγω αντιαθλητικής συμπεριφοράς σε μία από τις προπονήσεις της ομάδας. Ο Χάρις υπήρξε φιναλίστ για το βραβείο Μπομπ Κούζι του 2010 και φιναλίστ στην κορυφαία τριαντάδα του χρονικού μεσοδιαστήματος της χρονιάς για το βραβείο Τζον Γούντεν του 2010. Στο τέλος της κανονικής περιόδου, θεωρήθηκε ως επιλογή τρίτης ομάδας του Μπιγκ Τεν τόσο από τους προπονητές του συνεδρίου όσο και από τα μέσα ενημέρωσης. Αναγνωρίστηκε ως επιλογή δεύτερης ομάδας όλων των περιοχών από την Εθνική Ένωση Προπονητών Καλαθοσφαίρισης, κάνοντάς τον κατάλληλο για τις ομάδες State Farm Division I All-America. Δεδομένου ότι το Συνέδριο του Μπιγκ Τεν ήταν η δική του περιοχή, αυτό ισοδυναμεί με το να αποκληθεί ως μέλος της δεύτερης ομάδας της διάσκεψης από το NABC. Ο Χάρις ολοκλήρωσε τη νεανική του περίοδο με 484 ελεύθερες βολές. Ο Κάζι Ράσελ κατέχει το επίσημο υψηλό σταδιοδρομίας στο Μίσιγκαν με 486 με το σύνολο των 505 του Λούις Μπούλοκ να έχει εκκενωθεί λόγω του σκανδάλου στην ομάδα μπάσκετ του Πανεπιστημίου του Μίσιγκαν. Συνδέθηκε με τους Τζέιλεν Ρόουζ και Μάικ Μακγκί ως τους μοναδικούς Ουόλβερινς που συγκέντρωσαν 1600 πόντους σε μία περίοδο τριών ετών. Ο Χάρις ολοκλήρωσε τη χρονιά μεταξύ των κορυφαίων του συνεδρίου σε διάφορες στατιστικές κατηγορίες, όπως: τέταρτος στο σκοράρισμα, δέκατος στα ριμπάουντ, πέμπτος στις ασίστ, έβδομος σε ποσοστό ελεύθερων βολών, δεύτερος σε κλεψίματα (1,83 έως 1,81) και όγδοος σε λεπτά παιχνιδιού.
Ντραφτ ΝΒΑ 2010
Στις 29 Μαρτίου, ο Χάρις έδωσε συνέντευξη Τύπου στην οποία ανακοίνωσε τις προθέσεις του να μπει στο ντραφτ του ΝΒΑ. Πολλαπλά σημεία του ντραφτ κατέταξαν τον Χάρις ως πιθανό να γίνει επιλογή στον 2ο γύρο ή να παραμείνει χωρίς ομάδα. Δύο μέρες μετά την ανακοίνωση, ο Χάρις αναγνωρίστηκε και πάλι ως Ακαδημαϊκός Παίχτης του Συνεδρίου. Ο Χάρις υπέστη κάκωση του μηριαίου οπίσθιου μηριαίου λίγο πριν από το ντραφτ, κάτι που εμπόδισε τις προπονήσεις και τις δυνατότητές του για ντραφτ. Ο Χάρις έμεινε χωρίς ομάδα στο ντραφτ του ΝΒΑ το 2010.
Κλίβελαντ Καβαλίερς (2010–2011)
Στις 29 Δεκεμβρίου, ο Χάρις έκανε το πρώτο του ξεκίνημα όταν ο Μο Ουίλιαμς ανάρρωνε από έναν τραυματισμό και ο Χάρις κέρδισε την έκπληξη αντί του Ραμόν Σέσιονς, σημειώνοντας 8 πόντους. Στο τέταρτο ξεκίνημά του στις 7 Ιανουαρίου απέναντι στο Γκόλντεν Στέιτ, ο Χάρις σημείωσε το πρώτο του νταμπλ-νταμπλ με 16 πόντους και 10 ριμπάουντ και πρόσθεσε 3 κλεψίματα και 4 ασίστ. Στη συνέχεια, στις 9 Ιανουαρίου, σημείωσε ένα νέο υψηλό σταδιοδρομίας με 27 πόντους στο παιχνίδι με τους Φοίνιξ Σανς. Με την επιστροφή του Ντάνιελ Γκίμπσον και του Άντονι Πάρκερ στη σύνθεση, είχε λίγη δράση μέχρι τις 23 Φεβρουαρίου
Ο Χάρις παραιτήθηκε από τους Καβαλίερς στις 22 Δεκεμβρίου 2011. Η συναλλαγή έγινε καθώς οι Καβαλίερς της περιόδου 2011–12 έκαναν τις τελικές τους περικοπές από 17 σε 15 παίκτες. Η κίνηση, η οποία παραδόξως άφησε τον Μάιτσελ Τόμπσον στην ομάδα, αποδόθηκε από ένα έγκαυμα στην κατάψυξη που υπέστη ο Χάρις στο πόδι του κατά τη διάρκεια της ανταπεργίας του NBA το 2011 σε έναν θάλαμο ψύξης που σχεδιάστηκε για να ενισχύσει την ανάρρωση από τραυματισμούς στις εγκαταστάσεις της Nike στο Όρεγκον.
Κάντον Τσαρτζ (2011–2012)
Στις 28 Δεκεμβρίου 2011, ο Χάρις υπέγραψε με τους Κάντον Τσαρτζ του NBA Development League (D-League). Οι Τσαρτζ είναι η θυγατρική της D-League των Καβαλίερς, αλλά οι Καβαλίερς δεν είχαν αποκλειστικά δικαιώματα στον Χάρις. Υπεγράφη σύμφωνα με τον κανόνα θυγατρικών παικτών του NBA Development League, επιτρέποντας το εξής: " Οι ομάδες της D-League να αποκτήσουν έως και τρεις παίκτες που αποκλείστηκαν από την προπονητική προετοιμασία της θυγατρικής τους στο NBA, οι οποίοι διαφορετικά δεν έχουν τα δικαιώματά τους από άλλη ομάδα." Μετά από περίπου μία εβδομάδα αποτοξίνωσης με τους Τσαρτζ, κόντευε να επιστρέψει στο γήπεδο με την ομάδα. Τεχνικά, παραιτήθηκε από την ομάδα, αλλά οι υπεύθυνοι διατήρησαν τα δικαιώματά τους σε αυτόν κατά τη διάρκεια της αποκατάστασής του. Στις 9 Ιανουαρίου, εντάχθηκε στη σύνθεση από τους Τσαρτζ, και σημείωσε 15 πόντους για την ομάδα την 10η στο ντεμπούτο του.
Στις 24 Ιανουαρίου, συνεισέφερε σε μία προσπάθεια με 32 πόντους στον αγώνα με τους Σπίνγκφιλντ Άρμορ, ξεπερνώντας τόσο το υψηλό της επαγγελματικής του πορείας των 27 πόντων στις 9 Ιανουαρίου 2011 με το Κλίβελαντ όσο και τους 30 πόντους κατά τη δεύτερη χρονιά του στις 11 Νοεμβρίου 2008 με το Μίσιγκαν. Κέρδισε το βραβείο του Παίχτη της Εβδομάδας του ΝΒΑ Development League για αγώνες που έπαιξε από τις 23 έως τις 29 Ιανουαρίου για την απόδοσή του σε τρία παιχνίδια στα οποία είχε μέσο όρο 25,0 πόντους, 7,3 ριμπάουντ, 4,3 ασίστ και 2,0 κλεψίματα σε 34,3 λεπτά ανά αγώνα. Στις 3 Φεβρουαρίου, ο Χάρις σημείωσε 14 ριμπάουντ στην επαγγελματική του σταδιοδρομία και 21 πόντους στο δρόμο του για το δεύτερο νταμπλ-νταμπλ του στην D-League επί των Όστιν Τόρος. Στις 16 Φεβρουαρίου, ο Χάρις σημείωσε νέο υψηλό σταδιοδρομίας με 46 πόντους μαζί με 9 ριμπάουντ, 6 ασίστ και 4 κλεψίματα στον αγώνα με τους Ρίο Γκράντε Βάλεϊ Βάιπερς. Αυτό είναι ένα υψηλό του στους Τσαρτζ από τότε που ήρθε στο Κάντον. Στο επόμενο παιχνίδι δύο βράδια αργότερα, πρόσθεσε 36 πόντους, 9 ριμπάουντ, 6 ασίστ και 3 κλεψίματα. Έγινε ο πρώτος παίκτης που κέρδισε δύο βραβεία παίκτη της εβδομάδας τη χρονιά 2011–12, όταν οι ειδικοί επί του πρωταθλήματος τον αναγνώρισε για την απόδοσή του για την εβδομάδα 13 – 19 Φεβρουαρίου Σε 17 αγώνες για το Κάντον είχε μέσο όρο 21,4 πόντους, 7,9 ριμπάουντ, 3,3 ασίστ και 1,6 τάπες ανά παιχνίδι, ενώ ευστοχούσε με 47% στα σουτ εντός πεδιάς και 40,9% στα τρίποντα.
Επιστροφή στο Κλίβελαντ (2012)
Στις 21 Φεβρουαρίου, οι Κλίβελαντ Καβαλίερς ανακοίνωσαν ότι υπέγραψαν με τον Χάρις συμβόλαιο 10 ημερών. Υπέγραψε εκ νέου στις 2 Μαρτίου ένα δεύτερο συμβόλαιο 10 ημερών. Αφού έληξε το δεύτερο 10ήμερο συμβόλαιο στις 11 Μαρτίου και με την εμπορική προθεσμία να πλησιάζει στις 15 Μαρτίου, οι Καβαλίερς επέλεξαν να μην υπογράψουν στον Χάρις εγγυημένο συμβόλαιο για το υπόλοιπο της περιόδου.
ΜΚ Αζοβμάς (2012–2013)
Στις 13 Σεπτεμβρίου 2012, ο Χάρις υπέγραψε με την ουκρανική ΜΚ Αζοβμάς.
Λος Άντζελες Ντιφέντερς (2013–2014)
Στις 27 Σεπτεμβρίου 2013, ο Χάρις υπέγραψε με τους Ορλάντο Μάτζικ για προετοιμασία. Ο Χάρις, ο οποίος είχε πολλές πιθανότητες να εισέλθει στην σύνθεση των 15 παιχτών, παραιτήθηκε στις 25 Οκτωβρίου Στις 7 Δεκεμβρίου, τα δικαιώματα του Χάρις αποκτήθηκαν από τους Λος Άντζελες Ντιφέντερς σε μία συναλλαγή με τους Κάντον Τσαρτζ. Στον πρώτο αγώνα του στους Ντιφέντερς στις 14 Δεκεμβρίου 2013 με τους Σάντα Κρουζ Ουόριορς, σημείωσε 41 πόντους. Είχε επίσης υψηλό επαγγελματικής πορείας με 5 κλεψίματα, 4 ριμπάουντ και 3 ασίστ. Στις 16 Δεκεμβρίου, ήταν ένας από τους κορυφαίους παίκτες της D-League της εβδομάδας. Στις 23 Δεκεμβρίου, ήταν και πάλι ένας από τους κορυφαίους παίκτες της D-league της εβδομάδας, με βάση ένα ζευγάρι εμφανίσεων με 20+ πόντους. Ήταν επίσης φιναλίστ για το βραβείο του Παίκτη του Μήνα της D-League. Ο Χάρις είχε μέσο όρο 29,3 πόντους ανά παιχνίδι για την εβδομάδα που έληξε στις 5 Ιανουαρίου, οδηγώντας την ομάδα του στο σκοράρισμα και στη νίκη σε κάθε ένα από τα τρία παιχνίδια. Ως αποτέλεσμα, κέρδισε το πρώτο του βραβείο παίκτη της εβδομάδας στην D-League και το τρίτο στην ενεργό δράση του. Στις 10 Ιανουαρίου, ο Χάρις σημείωσε 49 πόντους μαζί με 6 ριμπάουντ, 3 κλεψίματα, 3 ασίστ και μία τάπα επί του Άινταχο Στάμπιντ. Οι 49 πόντοι ήταν οι υψηλότεροι που πέτυχε στους Λος Άντζελες Ντιφέντερς και ισοφάρισε το υψηλό της χρονιάς 2013-14 στο NBADL που είχε οριστεί νωρίτερα από τον Πιέρ Τζάκσον. Στις 13 Ιανουαρίου, ο Χάρις κέρδισε το δεύτερο συνεχόμενο βραβείο του Παίχτη της Εβδομάδας του NBA Development League. Στις 13 Ιανουαρίου, ο Χάρις πέτυχε 42 απέναντι στους Μέιν Ρεντ Κλόους για να βελτιώσει τον μέσο όρο των πόντων του σε 30,6, παίρνοντας το προβάδισμα στο πρωτάθλημα από τον Τζάκσον. Σε 13 παιχνίδια με τους Ντιφέντερς, ο Χάρις είχε κατά μέσο όρο 30,6 πόντους, κορυφαίο στο πρωτάθλημα, 8,9 ελεύθερες βολές που ήταν το υψηλότερο στη διοργάνωση, και 10,2 απόπειρες ελεύθερων βολών στο πρωτάθλημα. Είχε επίσης μέσο όρο 6,5 ριμπάουντ, 3,7 ασίστ και 2,1 κλεψίματα (6ος στο πρωτάθλημα), ενώ ευστοχεί με 48,5%.
Λος Άντζελες Λέικερς (2014)
Στις 16 Ιανουαρίου 2014, ο Χάρις υπέγραψε συμβόλαιο 10 ημερών με τους Λος Άντζελες Λέικερς. Στις 26 Ιανουαρίου, υπέγραψε ένα δεύτερο συμβόλαιο 10 ημερών έχοντας κατά μέσο όρο 6,4 πόντους, 3,6 ριμπάουντ και 1,6 ασίστ σε 20,9 λεπτά σε 5 αγώνες. Οι Λέικερς υπέφεραν από τραυματισμούς των γκαρντ Κόμπι Μπράιαντ, Στιβ Νας, Στιβ Μπλέικ, Τζόρνταν Φάρμαρ και Ξαβιέ Χένρι. Αφού υπέγραψε εκ νέου, ο Χάρις σημείωσε 18 πόντους σε υψηλό επίπεδο χρονιάς εκείνο το βράδυ επί των Νιου Γιορκ Νικς.
Στις 3 Φεβρουαρίου 2014, ο Χάρις συμπεριλήφθηκε στο σύνολο των Μελλοντικών All-Star για το NBA D-League All-Star Game του 2014. Την εποχή της ανακοίνωσης, ο Χάρις ήταν ένας από τους πέντε παίκτες του συνόλου του ΝΒΑ που επιλέχθηκαν, αλλά είχαν παίξει πάνω από τους μισούς αγώνες της ομάδας τους στην D-League μέχρι τις 26 Ιανουαρίου Στις 4 Φεβρουαρίου, την παραμονή της λήξης του δεύτερου 10ήμερου συμβολαίου του Χάρις, οι Λέικερς φάνηκαν να επανέρχονται καλά στην υγεία τους, με την επιστροφή των Νας, Μπλέικ και Φάρμαρ στη σύνθεση να επίκειται. Εκείνο το βράδυ, αν και ο Νας και ο Μπλέικ επέστρεψαν στην αρχική ενδεκάδα στο παιχνίδι με τη Μινεσότα, ο Τζόντι Μικς και ο Τζόρνταν Χιλ τραυματίστηκαν στο πρώτο τέταρτο και ο Χάρις συνέβαλε με 19 πόντους και 8 ριμπάουντ, παρόλο που του είχαν πει πριν από τον αγώνα ότι δεν θα έπαιρνε εκ νέου υπογραφή. .
Επιστροφή στους Ντιφέντερς (2014)
Στις 7 Φεβρουαρίου 2014, ο Χάρις αποκτήθηκε ξανά από τους Ντιφέντερς. Στις 8 Φεβρουαρίου 2014, ο Χάρις σημείωσε και πάλι ένα νέο υψηλό επιθετικότητας στους Ντιφέντερς, αυτή τη φορά με 56 πόντους, ενώ πρόσθεσε 15 ριμπάουντ επί των Σάντα Κρουζ Ουόριορς. Ήταν δύο πόντους λιγότερο από το κορυφαίο του πρωταθλήματος που έθεσε ο Τζάκσον τέσσερις ημέρες νωρίτερα. Ήταν υποψήφιος για τον παίκτη της εβδομάδας στην D-League, αλλά ο Τζάκσον κέρδισε. Ο Χάρις έπαιξε 12 λεπτά στον αγώνα All-Star της D-League στις 15 Φεβρουαρίου. Στη συνέχεια, έχασε κάποια παιχνίδια λόγω τραυματισμού στον αστράγαλο. Ήταν φιναλίστ για τον παίκτη της εβδομάδας στις 3 και 10 Μαρτίου
Τουρκ Τέλεκομ ΜΚ (2014)
Αφού έπαιξε συνολικά 22 παιχνίδια στο ΝΒΑ D-League για τους Ντιφέντερς και είχε μέσο όρο 31,6 πόντους, 7,9 ριμπάουντ και 3,7 ασίστ, ο Χάρις υπέγραψε με την Τουρκ Τέλεκομ ΜΚ του Τουρκικού Πρωταθλήματος στις 13 Μαρτίου.
Τρίτη θητεία με τους Ντιφέντερς (2014)
Την 1η Νοεμβρίου 2014, ο Χάρις ξανααγοράστηκε από τους Λος Άντζελες Ντιφέντερς. Στις 6 Δεκεμβρίου, ο Χάρις σημείωσε ένα τριπλ-νταμπλ με 23 πόντους, 12 ασίστ και 10 ριμπάουντ για να βοηθήσει τους Ντιφέντερς του να νικήσουν τους Ρένο Μπίγκχορνς. Στις 20 Δεκεμβρίου, ο Χάρις κατέγραψε το δεύτερο τριπλ-νταμπλ της χρονιάς με 39 πόντους, 13 ασίστ και 10 ριμπάουντ σε μία ιστορική νίκη. Οι Ντιφέντερς σημείωσαν νέες επιδόσεις στην NBA Development League με τους περισσότερους πόντους που σημείωσαν σε ένα μόνο τέταρτο, ημίχρονο και ένα παιχνίδι καθ' οδόν για τη νίκη με 175-152 επί του Ρένο. Στις 22 Δεκεμβρίου, ο Χάρις κέρδισε το πρώτο του βραβείο του Παίχτη της Εβδομάδας στην D-League και τον πέμπτο στην σταδιοδρομία του.
Εσκισεχίρ Μπάσκετ (2014–2015)
Στις 30 Δεκεμβρίου, ο Χάρις έφυγε από το Λος Άντζελες για να υπογράψει με την Εσκισεχίρ Μπάσκετ του Τουρκικού Πρωταθλήματος την επόμενη μέρα.
Τέταρτη φορά με τους Ντιφέντερς (2015)
Στις 31 Οκτωβρίου 2015, ο Χάρις επέστρεψε στους Λος Άντζελες Ντιφέντερς για μία τέταρτη θητεία. Ξεκίνησε την νέα περίοδο ως φιναλίστ για τον Παίχτη της Εβδομάδας κατά την πρώτη και μισή εβδομάδα της χρονιάς.
Τέξας Λέτζεντς (2015–2016)
Στις 14 Δεκεμβρίου, ο Χάρις ανταλλάχθηκε στους Τέξας Λέτζεντς με αντάλλαγμα τα δικαιώματα του Ντάμιον Τζέιμς.
Επιστροφή στην Τουρκ (2016)
Στις 26 Ιανουαρίου 2016, ο Χάρις άφησε το Τέξας και υπέγραψε με την Τουρκ Τέλεκομ για μία δεύτερη θητεία.
Ανχούι Ντράγκονς (2016)
Τον Μάιο του 2016, ο Χάρις υπέγραψε στην Κίνα με τους Ανχουί Ντράγκονς για το πρωτάθλημα NBL του 2016.
Επάνοδος στο Τέξας (2016–2017)
Στις 30 Οκτωβρίου 2016, ο Χάρις επαναγοράστηκε από τους Τέξας Λέτζεντς. Στις 12 Νοεμβρίου, ο Χάρις δημιούργησε ένα υψηλό στους Τέξας Λέτζεντς πετυχαίνοτας 49 πόντους στην έναρξη της χρονιάς επί των Μέιν Ρεντ Κλόους. Το σύνολο πόντων ήταν το υψγλότερο για αντίπαλο των Ρεντ Κλόους. Στις 27 Δεκεμβρίου, οι Ντάλας Μάβερικς υπέγραψαν με τον Πιέρ Τζάκσον διετές συμβόλαιο στο ΝΒΑ από τους Λέτζεντς. Στις 28 Δεκεμβρίου, ο Χάρις σημείωσε 47 πόντους σε μια νίκη για την ομάδα του. Στις 2 Ιανουαρίου 2017, ο Χάρις κέρδισε ξανά το βραβείο του Παίχτη της Εβδομάδας του NBA Development League με βάση τους 38,0 πόντους μέσο όρο του σε 57,4 τοις εκατό ευστοχία στα σουτ εντός πεδιάς καθώς και 5,0 ριμπάουντ, 4,0 ασίστ και 2,0 κλεψίματα ανά παιχνίδι σε δύο παιχνίδια στις 28 Δεκεμβρίου απέναντι στους Όστιν Σπερς και στις 30 Δεκεμβρίου με 30 πόντους στον αγώνα με τους Ρένο Μπίγκχορνς. Εκείνη την εποχή εκείνος ήταν ο καλύτερος στην D-League στο σκοράρισμα και ήταν δεύτερος σε κλεψίματα. Παρά το γεγονός ότι προηγήθηκε στο πρωτάθλημα στο σκοράρισμα, ο Χάρις δεν επιλέχθηκε στην ομάδα All-Star της D-League του 2017.
Επιστροφή στο Ανχούι (2017)
Στις 29 Ιουλίου 2017, ο Χάρις επέστρεψε στους Ανχούι Ντράγκονς του κινεζικού National Basketball League. Ο Χάρις αναγνωρίστηκε ως All-Chinese NBL Παίκτης της Χρονιάς στην Asia-Basket.com και Καλύτερος Παίκτης Εισαγωγών NBL της χρονιάς στην Asia-Basket.com το 2016 καθώς βοήθησε τους Ανχούι Ντράγκονς να κερδίσουν τον τίτλο του κινεζικού πρωταθλήματος NBL το 2016 με μέσο όρο 31,5 πόντους, 7,2 ριμπάουντ, 3,7 ασίστ και 2,7 κλεψίματα.
ΑΕΚ (2017–2018)
Στις 12 Αυγούστου 2017, ο Χάρις υπέγραψε μονοετές συμβόλαιο με την ΑΕΚ. Ο Χάρις επιλέχθηκε ως ο Πολυτιμότερος Παίχτης (MVP) του 14ου γύρου της περιόδου 2017-18 της FIBA Champions League. Ο Χάρις σημείωσε 21 πόντους στο Ελληνικό All Star Game της Α1 ΕΣΑΚΕ στις 11 Φεβρουαρίου 2018. Αναδείχθηκε επίσης Πολυτιμότερος Παίχτης (MVP) του τελικού του Κυπέλλου Ελλάδας 2017–18, αφού οδήγησε την ΑΕΚ στη νίκη. Κέρδισε επίσης το 2017 το βραβείο του Πολυτιμότερου Παίχτη (MVP) της κανονικής περιόδου του FIBA Champions League, καθώς η ΑΕΚ κατέκτησε τον τίτλο του FIBA Basketball Champions League του 2018.
Ρίτας Βίλνιους (2018)
Στις 3 Σεπτεμβρίου 2018, ο Χάρις υπέγραψε με τον Ολυμπιακό, για τις προπονήσεις της ομάδας στην προετοιμασία, ενώ οι συνθέσεις του εξαντλήθηκαν λόγω των προκριματικών αγώνων για το Παγκόσμιο Κύπελλο Καλαθοσφαίρισης της FIBA του 2019. Στις 9 Οκτωβρίου, ο Χάρις υπέγραψε με την Ρίτας Βίλνιους.
Μπαχτσεσεχίρ Κολέζι ΣΚ (2018–2019)
Στις 14 Δεκεμβρίου, ο Χάρις υπέγραψε με την Μπαχτσεσεχίρ Κολέζι ΣΚ.
NLEX Ρόουντ Ουόριορς (2019)
Στις 17 Οκτωβρίου 2019, ο Χάρις εντάχθηκε στους NLEX Ρόουντ Ουόριορς του φιλιππινέζικου PBA για το Κύπελλο Κυβερνήτη PBA. Στην πρώτη εμφάνισή του στο PBA, ο Χάρις είχε μία εντυπωσιακή στατιστική με 45 πόντους, 5 ριμπάουντ και 4 ασίστ σε μια νίκη με 117-111 επί της Κολούμπιαν Ντυίπ.
Χάποελ Χολόν (2020)
Στις 10 Δεκεμβρίου 2019, ο Χάρις υπέγραψε με τους Σαντόνγκ Γκόλντεν Σταρς της κινεζικού CBA. Χώρισε τους δρόμους του με τους Γκόλτεν Σταρς Stars μετά την αναβολή της περιόδου του CBA λόγω της επιδημίας του κορωνοϊού. Στις 9 Φεβρουαρίου 2020, ο Χάρις υπέγραψε με τη Χάποελ Χολόν του Ισραηλινού Πρωταθλήματος για το υπόλοιπο της χρονιάς.
Στις 15 Φεβρουαρίου 2020, έκανε την παρθενική συμμετοχή του στη νίκη με 90-86 επί της Χάποελ Τελ Αβίβ, σημειώνοντας 22 πόντους και τέσσερα ριμπάουντ ερχόμενος από τον πάγκο.
Σαντόνγκ Χίροους (2020–2021)
Στις 4 Οκτωβρίου 2020, ο Χάρις υπέγραψε με τους Σαντόνγκ Χίροους του CBA. Στις 5 Νοεμβρίου, αναδείχθηκε παίκτης της εβδομάδας στο CBA αφού σημείωσε 44 πόντους και δέκα ριμπάουντ, ενώ η ομάδα του νίκησε τους Ναντζίνγκ Μάνκι Κινγκς.
Επιστροφή στην ΑΕΚ (2021)
Στις 29 Ιουλίου 2021, ο Χάρις υπέγραψε ξανά με την ΑΕΚ τουΕλληνικού Πρωταθλήματος και του Basketball Champions League. Έφυγε από την ομάδα στις 3 Οκτωβρίου
Κανονική περίοδος
{| class="wikitable sortable" style="font-size:95%; text-align:right;" ! Season ! Team ! League ! GP ! GS ! MPG ! FG% ! 3P% ! FT% ! RPG ! APG ! SPG ! BPG ! PPG
Γκραντ Τερ (Νέα Καληδονία)
Εξωτερικοί σύνδεσμοι
Γκραντ Τερ
Κλοπιδογρέλη
Η κλοπιδογρέλη, που πωλείται με την εμπορική ονομασία Plavix μεταξύ άλλων, είναι αντιαιμοπεταλιακό φάρμακο που χρησιμοποιείται για τη μείωση του κινδύνου καρδιακών παθήσεων και εγκεφαλικού επεισοδίου σε άτομα υψηλού κινδύνου. Χρησιμοποιείται επίσης μαζί με ασπιρίνη (διπλή αντιαιμοπεταλιακή θεραπεία) σε καρδιακές προσβολές και μετά την τοποθέτηση στεντ στεφανιαίας αρτηρίας, καθώς και άλλων ενδοαγγειακών μοσχευμάτων. Λαμβάνεται από το στόμα. Η έναρξη των επιδράσεων είναι περίπου μετά από δύο ώρες και διαρκεί πέντε ημέρες.
Συχνές ανεπιθύμητες ενέργειες περιλαμβάνουν πονοκέφαλο, ναυτία, εύκολο μωλωπισμό, κνησμό και καούρα. Οι πιο σοβαρές παρενέργειες περιλαμβάνουν αιμορραγία και θρομβωτική θρομβοκυτταροπενική πορφύρα. Αν και δεν υπάρχουν ενδείξεις βλάβης από τη χρήση κατά τη διάρκεια της εγκυμοσύνης, τέτοια χρήση δεν έχει μελετηθεί καλά. Η κλοπιδογρέλη ανήκει στην τάξη θειενοπυριδινών αντιαιμοπεταλίων. Λειτουργεί αναστέλλοντας ανεπανόρθωτα έναν υποδοχέα που ονομάζεται P2Y12 στα αιμοπετάλια.
Η κλοπιδογρέλη κατοχυρώθηκε με δίπλωμα ευρεσιτεχνίας το 1982 και εγκρίθηκε για ιατρική χρήση το 1997. Είναι στον κατάλογο των βασικών φαρμάκων του Παγκόσμιου Οργανισμού Υγείας. Το 2017, ήταν η 40η πιο συχνά συνταγογραφούμενη φαρμακευτική αγωγή στις Ηνωμένες Πολιτείες, με περισσότερες από 19 εκατομμύρια συνταγές.
Ιατρικές χρήσεις
Η κλοπιδογρέλη χρησιμοποιείται για την πρόληψη καρδιακής προσβολής και εγκεφαλικού επεισοδίου σε άτομα που διατρέχουν υψηλό κίνδυνο εμφάνισης αυτών των συμβάντων, συμπεριλαμβανομένων αυτών με ιστορικό εμφράγματος του μυοκαρδίου και άλλων μορφών οξέος στεφανιαίου συνδρόμου, εγκεφαλικού επεισοδίου και ατόμων με περιφερική αρτηριακή νόσο.
Η αγωγή με κλοπιδογρέλη ή ένα σχετικό φάρμακο συνιστάται από την Αμερικανική Καρδιολογική Εταιρεία και το Αμερικανικό Κολλέγιο Καρδιολογίας για άτομα που: